Aago Rääts

Aago Rääts (20. august 1961 – 31. märts 2018) oli eesti flötist ja muusikapedagoog.

Aago Rääts lõpetas Tallinna 21. keskkooli inglise keele eriklassi, kooli ajal võttis eratunde Kaljo Westilt ja osales Georg Otsa nimelise Tallinna Muusikakooli flöödiansamblis. Pärast keskkooli hakkas ta õppima Tallinna konservatooriumis Samuel Sauluse flöödiklassis. Juba oma konservatooriumis õppimise ajal 1980. aastate alguses mängis ta plokkflööte ja barokkflööti vanamuusikaansamblis Consortium ning tegutses varase muusika propageerijana. Ta oli pärast diplomi saamist õppejõud Tallinna Konservatooriumis ja salvestas Eesti Televisioonis 24 saatest koosneva plokkflöödi telekool-saatesarja "Flautissimo".

1988. aastal emigreerus Aago Rääts Kanadasse. Kanadas töötas Aago Rääts IT-spetsialisti ja süsteemianalüütikuna. Hiljem oli ta seotud Toronto ülikooliga ja uuris keskaja kultuuri, olles ladina keele lühendite ekspert.

Viited

Välislingid 
 Taavi-Mats Utt. Armastus ja austus muusika vastu kumas läbi igast noodist. Aago Räätsa lühike, ent särav muusikukarjäär. – Muusika, november 2017
 Aago Rääts ERR arhiivis

Eesti flötistid
Plokkflöödimängijad
Eesti Muusika- ja Teatriakadeemia õppejõud
Eestlased Kanadas
Eesti Muusika- ja Teatriakadeemia vilistlased
Sündinud 1961
Surnud 2018